Schlern

Schlern (tysk; ladinsk Sciliër, italiensk Sciliar; uttales hhv. «sjlærn», «sjili-ər», «sjili-ar») er et italiensk fjell (2563 moh.) og et av Syd-Tirols mest kjente landemerker. Det som kjennetegner Schlern er den karakteristiske formen bestående av et høyplatå med noen fjelltårn foran (bl.a. Santnerspitze og Euringerspitze, 2413 resp. 2394 moh.).

Schlern hører til Dolomittene og ligger mellom Gherdëina i nord, Eisacktal i vest og Tiersertal i syd. Andre fjell(kjeder) som grenser til Schlern, er Langkofel i øst og Rosengarten i syd. I nordøst grenser Schlern til Europas største fjellslått, Seiser Alm.

Dolomittene
Syd-Tirol
Fjell over 2000 meter